Tadžikid
Tadžikid (tadžiki keeles тоҷикон todžikon) on iraani rahvas, Tadžikistani põhirahvus (6 373 800, 80% elanikest). Tadžikkide koguarv on hinnanguliselt 15-20 miljonit. Räägivad tadžiki keelt, Afganistanis dari keelt. Tadžikkide hulgas on levinud sunniitlik islam. Tadžikke elab ka Iraanis, Afganistanis ja Hiinas. Seal nimetatakse tadžikkideks ka mitmeid teisi iraani keeli kõnelevaid rahvaid. Venemaa Föderatsioonis elas 2010. aasta rahvaloenduse andmetel 200 303 tadžikki. Hiina tadžikid räägivad sarikoli ja vahhi keelt.